У Вікіпедыі ёсць артыкулы пра іншых асоб з прозвішчам Юшкевіч.

**Амвросій** (у свеце **Андрэй Юшкевіч**) (каля 1690, Маларосія — 17 мая 1745) — праваслаўны царкоўны дзеяч Рэчы Паспалітай і Расіі, архіепіскап вяліка-наўгародскі і вяліка-луцкі.

Біяграфія
---------

Першапачатковую адукацыю атрымаў у польскіх школах, а канчатковую — у Кіева-Магілянскай акадэміі, дзе застаўся настаўнікам. Па прыняцці манаства ў 1731 прызначаны ігуменам Віленскага Свята-Духавага манастыра, канфліктаваў з каталіцкім духавенствам. У 1734 узведзены ў сан архімандрыта Маскоўскага Сіманавага манастыра, адкуль у тым жа годзе пераведзены настаяцелем Іпацеўскага. У лютым 1736 прызначаны валагодскім епіскапам, але ад 1739 жыў у Пецярбургу, прысутнічаючы ў пасяджэннях Сінода, сябрам якога заставаўся да скону. 29 мая 1740 прызначаны епіскапам наўгародскім, ад 3 жніўня 1742 — архіепіскап. Адчыніў у кастрычніку таго ж года духоўную семінарыю ў Антоніевым манастыры, склаў адмысловы рэгламент і штат семінарыі. На карысць семінарыі ахвяраваў сваю бібліятэку. 5 красавіка 1742 разам з Арсенем Мацяевічам прадставіў імператарцы Лізавеце свае здагадкі аб рэформе вышэйшага царкоўнага кіравання, якія больш спагадалі аднаасобнаму кіраванню царквой у асобе патрыярха або мітрапаліта, а не сінадальнай форме кіравання. Аднак зварот застаўся незаўважаным. Наступны раз звярнуўся з просьбай аб узнаўленні патрыяршаства 10 мая 1744, зноў безвынікова. Пахаваны ў прытворы саборнай царквы Раства Багародзіцы ў Антоніевым манастыры.

Працы
-----

Аўтар працы «Грунтоўнае паказанне рознасцей паміж грэчаскай і рымскай папскай царквой» (у рукапісе) і казанняў: на шлюб прынцэсы Ганны Леапольдаўны (Санкт-Пецярбург, 1739, на рускай і лацінскай мовах), на дзень нараджэння Імператрыцы Лізаветы, на яе ўваход у Маскву; у дзень каранавання; у дзень Міхала Арханёла; на мір са Швецыяй (усе выдадзеныя ў Маскве ў 1742); у дзень усшэсця Імператрыцы Лізаветы на пасад (Масква, 1743); на 15 ліпеня 1744 (Масква, 1744). Шматлікія пропаведзі Амвросія засталіся ў рукапісах.

Зноскі
------

Спасылкі
--------

* Лагатып Вікісховішча На Вікісховішчы ёсць медыяфайлы па тэме Амвросій (Юшкевіч)
* Амвросий Юшкевич
* Амвросий (в Миру Андрей Юшкевич)
* Амвросий Юшкевич


|  |  |  |
| --- | --- | --- |
| Папярэднік**Афанасій (Паусіус-Кандаідзі)** | **Епіскап Валагодскі**1736—1740 | Пераемнік**Пімен (Савелаў)** |
| Папярэднік**Феафан Пракаповіч** | **Архіепіскап Наўгародскі і Вялікалуцкі**1740—1745 | Пераемнік**Сцяфан (Каліноўскі)** |

| ⛭Епіскапы Наўгародскія |
| --- |
| Епіскапы  Наўгародскія | Іаакім Карсунянін ·  Яфрэм Грэк ·  Лука Жыдзята ·  Стэфан ·  Феадор ·  Герман ·  Мікіта ·  Іаан Папін ·  Ніфант ·  Аркадзь |  |
| Архіепіскапы  Наўгародскія | Іаан II ·  Рыгор ·  Марцірый Рушанін ·  Мітрафан ·  Антоній (Ядрайковіч) ·  Арсеній Чарнец ·  Спірыдон ·  Далмат ·  Клімент ·  Феактыст ·  Давід ·  Майсей ·  Васіль Каліка ·  Алексій ·  Іаан III ·  Сімяон ·  Феадосій I ·  Яўфімій (Брадаты) ·  Яўфімій II ·  Іёна ·  Феафіл ·  Сергій ·  Генадзь (Гонзаў) ·  Серапіён I ·  Макарый I ·  Феадосій II ·  Серапіён II (Курцаў) ·  Пімен Чорны ·  Леанід |
| Мітрапаліты  Наўгародскія | Аляксандр (Бердаў) ·  Варлаам (Бялкоўскі) ·  Ісідар ·  Макарый II ·  Кіпрыян (Старарусеннікаў) ·  Афоній ·  Нікан (Мінін) ·  Макарый III ·  Піцірым ·  Іаакім (Савёлаў) ·  Карнілій ·  Яўфімій III (Рылкоў) ·  Іёў ·  Феадосій (Яноўскі) ·  Феафан Пракаповіч ·  Амвросій (Юшкевіч) ·  Стэфан (Каліноўскі) ·  Дзімітрый (Сечанаў) ·  Гаўрыіл (Пятроў) ·  Амвросій (Падабедаў) ·  Феагност (Лебедзеў) ·  Гурый (Ахоцін) ·  Арсеній (Стадніцкі) ·  Іосіф (Пятровых) ·  Алексій (Сіманскі) ·  Венедыкт (Цясляроў) ·  Мікалай (Ярушэвіч) ·  Сергій (Галубцоў) ·  Леў (Цярпіцкі) |